**Xarici valyuta ilə bağlı risk**  
Bank xarici valyuta ilə bağlı risklərin qarşısını almaq məqsədi ilə aşağıda qeyd edilən törəmə maliyyə alətlərindən istifadə edir:

**Svop**  - qiymətli kağızların, valyutanın və s. tipli aktivlərin alışı (satqısı) haqqında sövdələşmənin bağlanması eyni və ya digər şərtlərlə müəyyən vaxtdan sonra onların əks satışı (alışı) haqqında sövdənin bağlanması əqdidir.

**Forvard** - gələcəkdə müəyyən edilmiş bir tarixdə, müəyyən bir qiymətə hər hansı bir aktivi almaq və ya satmaq üçün iki tərəf arasında əvvəlcədən imzalanan əqd növüdür.

**Valyuta mübadiləsi aparılmayan forvard və ya NDF (Non-deliverable Forward)** – bir tərəfin alıcı, digər tərəfin satıcı qismində çıxış etdiyi və valyutalaşma tarixində faktiki olaraq valyuta mübadiləsini nəzərdə tutmayan, yalnız forvard məzənnə ilə forvard tarixinə olan rəsmi məzənnə arasındakı fərqdən yaranan məbləğin manatla ödənişini nəzərdə tutan maliyyə alətidir.